Най-бюджетните дестинации за меден месец / Cosmopolitan.bg\nНека ти опишем обичайната картинка: току-що с любовта на живота ти сте похарчили спестяванията си, за да организирате мечтаната сватба. И отчаяно се нуждаете от ваканция, тоест вълшебен меден месец.\nРазбира се, съвсем не сте сигурни, че можете да си позволите разхитителна почивка. Даже сте убедени. Е, имаме не едно, а цели 12 предложения, за да си изкарате прекрасно, без да харчите сумата за първата вноска на апартамент в центъра на София.\nКак изглежда най-добрата лятна ваканция за теб според зодията ти - провери в галерията долу:\nВиж нашите 12 бюджетни варианта за прекрасен меден месец (съжаляваме, не броим разходите за шампанско):\nКолкото по-близко сте до дома, толкова по-евтини са самолетните билети. Това превръща Барселона в страхотна дестинация. Не само се озовавате на място, окъпано в слънце, но имате толкова културни забележителности, които да посетите.\nАко вече сте били в Барселона и искате да разнообразите, за вас е този град в Андалусия. Представител на Booking.com споделя за него: „Кордоба е известна не само с гастрономията и невероятната архитектура, но също и с горещия си климат. През август, цените са намалени с около 50%, отколкото през най-скъпите месеци. Най-добрият избор за посетителите са културните историческите забележителности и храната.“\n►►► Как да си организираш най-прекрасния меден месец (без стрес)\nЗабравете за традиционните локации за меден месец. Сега ви е паднало да откриете местенце, което е нешлифован диамант, призвано да се превърне в любимото ви кътче на земята. Например, ако мечтаете за Малдивите, защо не посетите близката до тях (и по-евтина) Шри Ланка? Там също ще откриете екзотични, обрасли с палми плажове, но вместо само да лежите на пясъка, може да се впуснете и в опознаващо походи, които ще помните за цял живот.\nОстров Крит, Гърция, е перфектното място за младоженци, търсещи бюджетен меден месец. Да не говорим, че около сами остров бъка с още възможности за забавление – островите Балос, Чания и Ваи, например. Освен това, там времето сякаш е спряло, а спокойствието ещ ви се отрази отлично след стреса около организирането на сватбата.\nВиж най-предпочитаните пътешествия в Европа за 2018-а (галерията долу):\nПлаж „Patong”, Тайланд\n„Patong” е един от най-известните плажове в Пукет. Пълен е с барове, клубове и ресторанти за вечерта, както и с голям списък от водни спортове за през деня. Кога да си направите резервацията? Престоят там е с 40% по-евтин през юни, в сравнение с най-скъпите месеци от годината. Заслужава си, защото храната и забавленията там са на топ ниво.\nВсеки българин знае, че Гърция е райски красива, но вместо да се впускате в супер модерните, но доста скъпи места, от ранга на Миконос и Санторини, чуйте нашето предложение. Куфонисия (наименование на два кикладски острова, от които само единият е обитаем) разполага със същото неземно красиво крайбрежие, но там е много по-евтино.\n►►► Какво да хапваш по света: интерактивна карта\nСалвадор е столица на източно бразилския щат Баия. Там има за всекиго по нещо – великолепни брегове, апетитна кухня и най-големият карнавал в света (отбелязва се по същото време, когато и този в Рио, само че е по-пищен от него). Най-евтините дати са през декември – 29% по-ниски цени, в сравнение със скъпите месеци.\nТова е един спокоен остров, познат със скалистите си брегове и спиращо дъха краибрежие. Често наричат Гозо „посестрима“ на Малта. Започнете семейния си живот с разглеждането на тамошните руини, каране на колело и опознаване на отдалечени от света плажове и пристанища. Когато разходката ви омръзне, винаги можете да се приютите в някое от традиционните кафенета или ресторанти. Вълшебно, уютно, само за двама!\nАко търсите още по-скришно и нетрадиционно място за медения си месец, то проверете китното рибарско градче Сауера, пълно с евтини кафенета и места за престой. Според специалистите от сайта за пътешественици Lonely Planet, там можете да получите супер луксозно настаняване на пренебрежителни цени.\nДолината на р.Дуро, Португалия\nЛозовите насаждения тук създават усещането за пейзаж, присъщ на Тоскана, Италия, но без типичните за втората дестинация баснословни цени. Отидете в долината на река Дуро, за да се откъснете от света и насладите изцяло на компанията си.\nХърватска и заобикалящите ги острови набират популярност, но това не ги превръща във възможно най-скъпия избор. Можеш да избираш между Далмация, Дубровник, Сплит и други локации, които ще направят медения ви месец незабравим. Насладете се на красиви крайбрежия, вкусна страна и еднодневни обиколки, които ще превърнат Instagram профила ти в същински хит.\nДа, цената на самолетните билети до Бали ще стопят и малкото пари, които са ви останали, но ако отидете на Кангу, ежедневните ви разходи ще са незначителни. Подгответе се единствено поне за едно задължително пътешествие – до островите Гили, където се отива с лодка.\nЕтикети: бюджет, ваканция в чужбина, дестинация, евтин меден месец, екзотичен остров, екзотична дестинация, меден месец, младоженци, пътешествие


Радев: Ако съберем младите хора от България и РСМ ще неутрализираме всяка пропаганда - По света и у нас - БНТ Новини\nПрезидентът Серджо Матарела е изцяло солидарен с нашата позиция за присъединяването на Република Северна Македония и Албания към Европейския съюз. Това заяви президентът Румен Радев след срещата си с италианския си колега в двореца Куиринале.\nВсички оценяват това, което напоследък прави България – активизиране на диалога, различни инициативи.\nТой съобщи, че още при сформирането на служебното правителство е обсъдил с колегите си възможността помощите, които се дават в туризма, да бъдат не просто плащания, за да съществува бранша, а да бъдат вложени в нещо действащо. Така президентът направи връзката с обявената по-рано днес от трима министри - финансовия, образователния и на туризма, нова мярка в помощ на сектора с участието на ученици и учители.\n"С Пендаровски обсъждаме да поканим ученици и студенти от РС Македония да прекарат част от ваканцията си заедно с нашите деца. Разбира се, и с учители, така че да имаме образователна и хуманитарна програма. Ако успеем това да го постигнем, ще направим най-важната крачка за преодоляване на десетилетната пропаганда, на инсинуации и противопоставяне между нашите две страни. Ако ние съберем нашите млади хора заедно, съм сигурен, че това ще неутрализира всякакви пропаганди", заяви Румен Радев.\n# Република Северна Македония #рим #Румен Радев\nМинистър Комитова: Програма за саниране твърдо ще има\nАржентинец сбъдна мечтата си да срещне Джокович


Раховица е махала на родопското село Косово в община Асеновград. От София се стига за 2,5 часа с кола, от Пловдив за един. Селото представлява интерес поради сравнитело запасения се възрожденски дух. То е разположено на няколко хълма с южно изложение, на 950м надморска височина и е обградено с девствени гори. През лятото и през почивните дни посетителите бързо увеличават иначе оскъдното население от 13 души. Годишното събитие е съборът на селото който се състои на 15ти август – св Богородица, придружен с църковно служение, курбан, традиционна музика и танци.\nНашят имот обхваща 17 декара на които са разположени три сгради, овощни дървета, поляни с билки, малка борова гора и зараждаща се горска градина. Имотът ни не е свързан с електрическата мрежа а се захранва със слънчеви панели за електричество и топла вода. Готвим и се отопляваме на дърва. Нашата къща за гости е напълно реставрирана и предлага четири двоийни стаи, обща баня, отворена кухня и хол с камина както и неповторима лятна кухня. Втората постройка е в процес на реставрация. Плевнята служи за изнасяне на занимания или като лятна спалня. Повечето дейности се провеждат на открито сред природата.\nМястото е било обитавано от родопско семейство овцевъди. Първата сграда е строена към 1900г. Когато купихме имота през 2000та година, той беше изоставен от близо 20 години. По врема на летните работни лагери и семинари до момента сме имали щастието да посрещнем към 200 души.\nКак да стигнете до нас с обществен транспорт:\nОт София може да вземете автобусът за Мадан/Смолян от Централната Автогата (3часа). От Пловдив може да вземете автобусът за Смолян от Автогара Родопи (1час). Трябва за слезнете на разклона за Село Косово (3км) след Нареченски Бани и да ходите или вземете автостоп до село Косово. Питайте местните как да стигнете до Раховица.


Започна регистрацията за 5-ия Международен B2B ден за софтуерни компании 2019 във Виена | Sofia Investment AgencySofia Investment Agency\nPublished by Sofia Investment at 28.01.2019\nРегистрацията за 5-ия Международен B2B ден за софтуерни компании 2019 (International B2B Software Days 2019) във Виена вече е отворена. Събитието е най-голямата B2B среща в софтуерния бранш в Централна Европа и двудневната му програма включва презентации, предварително насрочени бизнес срещи, тематични семинари и представяне на компании пред международни инвеститори.\nРазвити компании, стартиращи фирми и научно-изследователски и развойни (R&D) центрове от София и България с фокус върху разработка на софтуер и нови технологии, които търсят партньорски контакти с други компании от сектора, могат да кандидатстват до 28 февруари 2019 г.\nСъбитието е безплатно за всички компании, които искат да се присъединят.\nЗа да си организирате предварително B2B срещи с избрани компании:\nРегистрирайте се и направете партньорски профил на компанията, която представлявате.\nПосочете каква технология / продукт / експертиза предлагате и какъв вид сътрудничество / партньори търсите.\nПо имейл ще получите указания кога започва насрочването на срещите, ще можете да разгледате. профилите на останалите участници и да посочите компаниите, с които искате индивидуални срещи.\nВсички профили ще бъдат публикувани онлайн и ще бъдат достъпни за всички регистрирани участници. Компаниите ще бъдат и широко популяризирани в информационните канали на организаторите на събитието. Няколко дни преди събитието всички регистрирани участници ще получат личния си график за срещи (той ще бъде достъпен и онлайн).\nВ деня на събитието всеки участник ще получи актуализиран график за срещите си, включително и заявки от последния момент, в хронологичен ред, с името на компанията и представляващото я лице, както и местоположението в залата за провеждането на всяка среща.\nПетият Международен B2B ден за софтуерни компании се организира от FFG, Austrian Business International (официален уеб портал на австрийския международен бизнес), Виенската бизнес агенция, Austria Wirtschaftsservice и в сътрудничество с Enterprise Europe Network, Eureka и инициативата go-international.\nЗа пълна информация, моля посетете уебсайта на събитието.\nИнформацията се предоставя по силата на споразумението „City-to-City Agreement“ между Виена и София за сътрудничество, споделяне на знания и възможности за развитие на бизнеса в двата града. Споразумението е подписано от бизнес агенциите на двете столици – Виенската бизнес агенция и Столичната агенция за инвестиции. По силата на договореното партньорство, предприемачи от София, които искат да развият бизнес във Виена и компании от Виена, които искат да установят операции в София, ще получават стартова подкрепа.


TBR List: Най-дълги и най-кратки книги, които искам да прочета - Asylum of the Mind\nTBR List: Най-дълги и най-кратки книги, които искам да прочета\nPosted on November 25, 2018 November 25, 2018 by Irina Peneva\nДнес ще си говорим за книгите, които искам и планирам някой ден да прочета.По-особено, не за тях като цяло, а за тях през погледа на това кои са най-дългите и кои са най-кратките от тях.\nВидях подобна тема в Top 5 Wednesday за този месец и реших да се позабавлявам с въпроса като разнообразя от първоначално зададената концепция и я разширя.\nВие замисляли ли сте се от какви книги по обем се състои вашия т.нар. списък с книги, които искате да прочетете? Моят е… несъществуващ сам по себе си, защото е основно мисловен и изграден от идеи и интереси към книги. Все пак не е като да си нямам набелязани заглавия за близко бъдеще.\nНямам навика да водя реален списък с книги „за четене“. Не само защото интереса ми към дадени книги и автори или се появява рязко, или изчезва също така рязко. Но и защото имам разбиране, че за всяка книга си има момент и не бих искала да отлагам книга, която искам да прочета, за да се мъча с нещо, защото е „на ред“. Това малко убива идеята от четенето само по себе си.\nСъщо искам да вметна, че книга от 400 страници, не е смятана за голяма, ще избера само заглавия от 600+ страници. Както и ще се фокусирам върху съвременни издания. Може би ще направя тази тема отново с класически творби за пълнота.\n3 от най-дългите и 3 от най-кратките книги, които искам да прочета (скоро!)\nПоредицата „Мъглороден“ – всички книги от света от Брандън Сандерсън\nИздадена: 2007 г.\nРазбира се, логично заглавието тук е на част втора от поредицата „Кладенецът на възнесението“, но ще включа цялата поредица. Книга първа беше страхотна,всички други заглавия от Сандерсън – също. Нямам търпение за тези книги, а те следват съвсем скоро.\nAll Systems Red (The Murderbot Diaries, #1) от Martha Wells\nЗа тази книга чух в BookTube и отзивите много ме вдъхновиха да я прочета. За втората книга от поредицата повечето блогъри казват, че не им допада, но има време до там. Книгата не е издадена на български, затова планирам четенето да се случи с оригинален текст, което е още по-добре.\nIron Gold от Пиърс Браун\nОгромен фен съм на оригиналната трилогия „Червен изгрев“ и съм също толкова разочарована, че няма да прочетем след историята, организирана във втора трилогия. Въпреки че няма да е на същия език, планирам да прочета останалите в оригинал, на английски. Пиърс Браун е много интересен автор, който не ми се иска да спирам да чета.\nLies of the Beholder (Legion, #3) от Brandon Sanderson\nВсъщност третата книга от поредицата „Легион“ на Сандерсън все още не е публикувана. Това ще се случи съвсем скоро обаче – 30 ноември 2018 г. Нямам търпение да чета още от тази поредица и не знам дали ще я дочакам на български.Ще се постарая все пак. И все пак, дори лаконичен, Сандерсън е страхотен. Не се изненадвайте, че участва и в категорията за най-къси и за най-дълги книги: това си е Сандерсън.\nЗаклинание за светлина от В.Е.Шуаб\nФиналът на поредицата „Цветовете на магията“ е чаканият завършек на една доста добра за жанра си поредица. Шуаб успява да създаде интересен свят на магия и макар втората книга да ме разочарова в процеса на четене, съм убедена,че с финала на поредицата и тя ще заема своето място в хронологията на събитията.\nХайде всички да убием Констанс от Рей Бредбъри\nКато дългогодишен фен на Бредбъри, искам да чета колкото мога повече от неговите текстове. Тази кратка новела звучи много интересна и я заглеждам от може би повече от година вече, смятам,че е крайно време скоро да я прочета. Едва 150+ страници е.\nКои са най-дългите книги, които вие планирате да прочетете скоро? А най-кратките? Споделете в коментарите.\nPosted in Featured, СтатияTagged All Systems Red, Iron Gold, Lies of the Beholder, Martha Wells, TBR, The Murderbot Diaries, Брандън Сандерсън, В.Е.Шуаб, Заклинание за светлина, Легион, Мъглороден, Пиърс Браун, Хайде всички да убием Констанс, Цветовете на магията\nOne thought on “TBR List: Най-дълги и най-кратки книги, които искам да прочета”\nGFOXXX85 November 25, 2018\nВсяко едно от изброените заглавия в момента е твърде далеч от мен. Но това съм го установил отдавна – ние четящите рядко имаме еднакви вкусове, планове, списъци за четене, помисли и т.н. Като най-дълги романи, които смятам да прочета скоро мога да посоча „Сблъсък на крале” на Джордж Мартин и „Сблъсък” на Стивън Кинг. А книгата на Владо Даверов „Вчера” сигурно ще е следващото ми четиво. Супер кратичка е 🙂


Filoo бебешки термометър биберон електронен LANAFORM\nНачало › За бебето и детето › Здраве › Filoo бебешки термометър биберон електронен LANAFORM\n800x642 800x800 800x587\nТермометърът – биберон “Filo” от Lanaform е предназначен за вашето бебе. Алармата оповестява кога температурата е измерена и ви известява дали детето ви има треска или не:\n10 “бииб” означават, че вашето дете има нормална температура, под 37.8°C. 2 серии от по 10 “бииб”, са знак за покачена температура – над 37.8°C. Последната измерена температура се появява на екрана, така че може да я сравните с новата стойност веднага.\nТемпература за съхранение: (°C/°F) -20°C to 60°C\nТемпература за работа: (°C) 10°C to 40°C\nРазмери на продукта: (cm) 12,3x4,3x19,3\nНапрежение: (V) 3\nEAN ref. 5410984055395\nПоръчай за 79.00лв. + Купете Filoo бебешки термометър биберон електронен LANAFORM или друг продукт от нашата промоционална секция за да получите безплатна доставка.\nДетска плюшена играчка с мелодии и светлини, във формата на маймунка APY на LANAFORM\nФункция за запаметяване (HOLD)\nNEW BABY SCALE - цифров детски кантар с точност от 5 грама на LANAFORM\nВезната BABY SCALE е полезна за вас и вашето бебе през първите месеци на неговия живот. За майките, които кърмят е важно да са уверени, че бебето им се храни добре, което лесно могат да проверят с електрическата везна. Тя е удобна и ергономична. Има система за стабилизация, която ви позволява да измерите теглото, дори когато бебето се движи. Везната измерва през 5 грама.\n• Обхват: от 0,05 до 18 kg.\n• Стъпка на измерването: 5 грама.\n• Функция Tare (тара).\n• Функция HOLD (задържане)\n• Функция за промяна на мерните единици (Kg/Lb/oz)\n• Индикатор за изтощена батерия; появява се иконата “Lo ”, когато зарядът на батерията се изчерпи.\n• Автоматично изключване.\n• Батерия: 1 x CR2032 (доставена в комплекта).\n• Размер на екрана: 72 (Д) x 28 (Ш) mm.\n• Размер на уреда: 560 (Д) x 330 (Ш) x 53 (В) mm.\n• Тегло на уреда: 1,56 kg.\n• Температура за съхранение: от -20°C до 60°C (влажност: 25%–85%).\n• Температура за работа: от 0°C до 40°C (влажност: 20%–95%).\n• Точност при измерване на теглото:\n- 0,05 kg – 10 kg (±0,005 kg).\n- 10 kg – 15 kg (±0,010 kg).\n- 15 kg – 20 kg (±0,020 kg).


Добавяне на имейл акаунт с помощта на разширената настройка - Outlook\nДобавяне на имейл акаунт с помощта на разширената настройка\nOutlook за Office 365 Outlook 2019 Outlook 2016 Outlook 2013 Outlook 2010 Още... По-малко\nАко трябва да актуализирате настройките за своя имейл акаунт или да настроите своя имейл акаунт в Outlook ръчно, използвайте следните стъпки:\nАктуализиране на настройките на имейла в Outlook за Windows\nПонякога се налага да направите промяна на настройките на вашия имейл акаунт. Ако имате нова парола, ако вашият доставчик на имейл ви е поискал да промените настройките или ако имате проблеми с изпращането и получаването на имейли, можете да промените настройките на вашия имейл акаунт в няколко стъпки.\nОтворете Outlook и изберете файл.\nИзползвайте падащото меню под информация за акаунт , за да изберете акаунта, който искате да промените.\nИзберете Настройки на акаунт.\nИзберете типа на информацията, която искате да промените.\nНастройки на акаунт ви позволява да добавяте или премахвате акаунти, да променяте настройките на сървъра и др.\nНастройките за име на акаунт и синхронизиране ви дават възможност да актуализирате истинското име за акаунта и да решите колко дни ще бъде имейлът, който искате да синхронизирате.\nНастройките на сървъра ви дават възможност да промените информацията за влизане, включително паролата, името на сървъра, порта и настройките за удостоверяване.\nПромяна на профила ви позволява да превключвате към нов профил.\nУправлението на профили ви позволява да добавяте или премахвате профили или да променяте настройките на профила.\nНай-честите настройки, които ще промените, са настройките на сървъра.\nИзберете входяща поща или изходяща поща , за да промените редица настройки на сървъра. Това е също така мястото, където можете да актуализирате паролата си за електронна поща (след като сте променили паролата си за своя имейл доставчик).\nКогато сте готови с актуализирането на настройките, изберете Next > do.\nИзползване на разширена настройка за добавяне на POP или IMAP имейл акаунт в Outlook за Windows\nАко трябва да въведете определени стойности за имена на входящи и изходящи сървъри, номера на портове или настройки на SSL, можете да използвате опцията разширена настройка на Outlook. Можете да използвате тези инструкции, за да добавите POP или IMAP акаунт към Outlook.\nОтворете Outlook и изберете Файл > Добавяне на акаунт.\nНа следващия екран въведете имейл адреса си, изберете Разширени опции, след което поставете отметка в квадратчето за Нека настроя акаунта си ръчно и изберете Свързване.\nИзберете типа на акаунта си. В повечето случаи, когато трябва да използвате тази опция, ще изберете IMAP.\nЕкранът за Настройки на акаунт трябва да бъде предварително попълнен с по-голямата част от настройките на акаунта, от които се нуждаете. Ако обаче трябва да намерите настройките си, вижте темата Настройки за POP и IMAP акаунт . Въведете настройките за входящия и изходящия сървър и след това изберете напред.\nВъведете паролата си и след това изберете Свързване.\nИзползване на разширена настройка за добавяне на имейл акаунт за MAPI на друг доставчик към Outlook за Windows\nАко използвате доставчик на MAPI за други разработчици, изтеглете и конфигурирайте приложението за имейл доставчика на MAPI, както е предложено от фирмата доставчик.\nОтворете Outlook и изберете файл _GT_ Add Account.\nНа следващия екран въведете имейл адреса си, изберете Разширени опции, поставете отметка в квадратчето за Нека настроя акаунта си ръчнои изберете Свързване.\nВ екрана Разширени настройки изберете други.\nНа другия екран изберете типа сървър, към който да се свържете от списъка.\nЗабележка:Другата опция и типът на акаунта ви, показани под него, ще се показват само ако сте инсталирали правилно и сте конфигурирали MAPI доставчика.\nЩракнете върху Свързване.\nНа вашия компютър трябва да бъде стартирано приложението за MAPI на друг доставчик, което е инсталирано на компютъра ви.\nФинализирайте настройката на акаунта, като следвате инструкциите на доставчика на MAPI.


Курсовете по немски език са предназначени за работещи хора от всяка възраст. Те са подходящи както за хора, които тепърва започват обучението си по немски език, така и за такива, които вече имат определено ниво на владеене на езика.\nКурсистите се запознават с основните граматични категории, като преподавателят развива основни езикови умения чрез представянето на разнообразни и реалистични текстове, разиграване на сценки и диалози, както и множество упражнения за слушане с разбиране. Текущото оценяване на курсистите се осъществявя чрез регулярни тестове на всеки три раздела от учебника, като също така се полага и финален изпит. Нашата цел при обучението на възрастни е да изградим солидна езикова грамотност по немски език, която да послужи в професионалния и личен живот на всеки курсист.\nУчебна система - Unternehmen Deutsch\nУчебната система Unternehmen Deutsch подготвя успешно за полагане на изпита Zertifikat Deutsch für den Beruf. Разнообразие от методично-дидактически похвати, ежедневни и бизнес ориентирани теми водят до сигурни и конкретни резултати. Съвети за културни особености помагат за адекватно поведение и безпроблемно общуване с бизнес партньори от немскоезичния свят. Новият граматичен материал се въвежда постепенно, примерите и лексиката са свързани с бизнес тематиката. Наученото се затвърждава чрез дискусии, ролеви игри, проекти и работа в екип.


Манастирът – център на духовно изцеление – Добротолюбие\nНачало / Uncategorized / Манастирът – център на духовно изцеление\nюни 30, 2021\tUncategorized, беседи\nМонашеството е неразделна част от Църквата и не бива да се разглежда като независима част от нея. Монасите са обвързани духовно със същото това Евангелие, както и другите християни и могат да се възползват от пастирската грижа на Църквата, според своята необходимост. Въпреки че основната работа на монасите е съсредоточена в богослужението и сърдечната молитва, те имат голям принос и в мисионерската дейност на Църквата.\nМного от големите руски манастири са основани на отдалечени места, но се превръщат в центрове за православно поклонничество и привличат към себе си безброй човеци. Цели градове често се образуват около манастирите, именно защото монасите са свързали с хората евангелската проповед и живот. Там, където имало нужда, монасите свидетелствали освен с проповед, но и с благотворителност.\nВ тези трудни времена, в които хората търпят икономиески сътресения, губят своите работни места, лишават се от дом, монасите могат да дадат различна перспектива, която може да даде надежда на тези, които вече са загубили всякаква надежда.\nМанастирите са центрове на духовно изцеление.\nХората, които са се старали да открият своя смисъл в живота, могат да си тръгнат от манастира с нова визия, придобита чрез вътрешната духовна борба на монасите, които, като лекари, са помогнали на духовното изцеление.\nСилата на православното монашество не е в еднообразието на манастира, тъй като всеки манастир си има своя собствена дейност, често различна от тази на останалите обители. В Гърция и Русия има монашески общности, които издават постоянно книги и списания, някои пък се грижат за възрастни хора, други управляват книжарници и книжни центрове в градовете, някои живеят като отшелници, а други ръководят училища и научни центрове.\nМонашеството не е нещо, което можеш да научиш посредством академични знания, но се придобива и се научава в продължение на дългогодишната борба, чрез послушанието, бдението, подизите и духовния живот.\nМонах, който е верен на своето призвание, често ще вижда себе си като едва прохождащ във вярата, въпреки че е монах от четиридесет години, осъзнавайки колко далеч се намира от духовното съвършенство, което идва след предаването изцяло на Христос.\nМнозина виждат монашеството по един романтичен начин. По начин, в който монасите тихо и мълчаливо си живеят в своя скрит духовен живот. Има обаче монаси, които работят с хора, като духовни отци, проповедници, учители, участват по активен начин в служба на света. Всеки монах и всеки манастир си има своята работа и служба пред Бога и Неговата Църква, както сам Бог е благословил. Опасно е осъждането на монасите и манастирите, сравнявайки ги с нашия образ и идея за манастир и монашество. Опасно е, защото дори на Св. Гора си има различни видове на монашески подвиг и всеки един от тези подвизи е добър за спасението на душата, а монасите си избират този живот, подтикнати от Светия Дух, живейки по евангелските заповеди.\nВъпреки че Правосавната църква няма религиозни ордени, както има Римокатолическата, в Православието има различни типове на монашеския живот, както идиоритмично (както са скитовете например бел. пр.), така и киновийно (манастирите бел. ред.). Най-общо казано, някои манастири могат да бъдат по-богослужебно ориентирани, а други да са по-аскетични в своя живот, някои имат своя духовна традиция, а други са по-склонни към откритост към света и грижа към ближните.\nТези различни „видове“ монашество се приемат както в личен, така и в общ план, но не са официално определени. Те са резултат от развитието на духовния живот под въздействието на действената Божия благодат. Всички монаси споселят обетите да нестяжание, целомъдрие и послушание, следвайки Христовите думи: „бъдете съвършени, както е съвършен и Небесният ваш Отец“ (Мат. 5:48).\nДуховен живот игумен Трифон Монаси Монашество\t2021-06-30\nТагДуховен живот игумен Трифон Монаси Монашество\nПредишен Днес е Събор на светите славни и всехвални дванадесет апостоли\nСледващ ПРИКАЗКА ЗА СИРАЧЕТО, КОЕТО ИСКАЛО ДА НАМЕРИ ЩАСТИЕТО


25 Февруари 2021, 20:54 Новини от Bpost\nТърси за: "двойни звезди"\nСилва от “Споко” с еротична фотосесия в сп. АЗ\nПред фотографката Благовеста Маркова тя се представя в по-предизвикателен имидж, без да изменя на визията, с която запленява тинейджърите от екрана. За аксесоари по време на снимките са използвани изкуствени слънчогледи и плочи, които Силва специално донася от домашната си фонотека. Тя много обича музиката..\nМишо от ММ засне първия си музикален клип – “2 B A Star”\n“2 B A Star” е написана от самия Мишо, музиката е писана от Миро Гечев (познат от съвместната си работа с Руши Видинлиев), а клипът е дело на Валери Милев, отговорен за някои от най-добрите български клипове. Желанието у Мишо да се захване с този проект се заражда преди близо 2 години, след като на..\nКъм тях, на снимачната площадка се присъедини и прочутият Кенет Касар, който отговаря за спец ефектите в продукцията. 33-годишният малтиец е бил част от екипа на такива филми като "Мюнхен" на Стивън Спилбърг, "Троя" с Брад Пит и др. Открийте разликите... В актьорския състав личат..


Тайните на Тадж Махал - Свободно време - Edna.bg\n21.05.2018 18:00 10521\nВеликолепното архитектурно произведение в Индия, Тадж Махал, може да бъде наречено вечен символ на любовта, защото е построено от един мъж в памет на любимата му жена.\nПринц Кхуррам, третият син на император Джахангир, се жени за красивата принцеса Арджуманд Бано Бегум. През 1628 г. Кхуррам заема императорския престол под името Шах Джахан (господар на света), а съпругата му е наречена Мумтаз Махал (възвишената в двореца).\nИсторията им е като от приказките – голяма любов, чийто плод са 14 деца. Тя обаче не завършва щастливо.\nМумтаз Махал си отива от този свят едва на 39 години, при раждане. В последните си мигове тя моли любимия си да й построи гробница, каквато не е виждана до този момент. И той изпълнява желанието й. Строителството на Тадж Махал започва две години след смъртта й и продължава цели 21 години, а в в него участват над 20 хиляди строители и занаятчии.\nШах Джахан е погребан до Мумтаз Махал през 1666 г. Осем години преди това той е свален от трона от един от синовете си . Наследникът затворил баща си в кралския му апартамент в Агра форт. Оттам през реката шах Джахан от сутрин до вечер съзерцавал Тадж Махал, където било останало сърцето му.\n7 идеи за вълнуващи европейски пътешествия\nНеочаквана ваканция на два часа път от София...\nДоказателството, че детето не те спира да пътуваш\nЛефкада – древногръцки митове и морски легенди\nИзточник: Реални истории


Ангелите на гнева (fb2) | Либрусек\nГлавная » Книги » Ангелите на гнева (fb2)\nАнгелите на гнева (fb2)\nДжон Конъли Переводчик: Вергил Немчев\nЧарли Паркър [bg] - 11\nАнгелите на гнева [The Wrath of Angels bg] 1495K, 319 с.\nВдън горите на щата Мейн са открити останки от самолетна катастрофа. Онова, което се крие в останките, е нещо по-важно от парите. То е власт: списък с имена на хора, сключили сделка с дявола. Задава се битка между онези, които искат списъкът да остане тайна, и другите, които искат да го превърнат в свое оръжие срещу силите на мрака. В битката за списъка е въвлечен и частният детектив Чарли Паркър. Неговото име също фигурира в списъка. Ценният документ привлича и други участници: красива, белязана млада жена с убийствени наклонности; мълчаливо дете, което помни собствената си смърт; сериен убиец, известен като Колекционера, който търси в списъка жертви за заколение. И докато вражеските сили се устремяват към северния щат, гората им готви други изненади. Някой е оцелял от катастрофата. Нещо е оцеляло от катастрофата.\nИ се спотайва…


Спартак Варна подчини Локо Русе - БГ Футбол - Трета лига - Gong.bg\nСпартак Варна победи Локомотив Русе в мач от 23-ия кръг на Североизточната трета лига. Иво Михайлов вкара единствения гол в срещата, а двата отбора довършиха двубоя с човек по-малко след червени картони.\nПървото полувреме предложи здрава битка, предимно в центъра на терена, като липсваха чистите голови положения. В 20-ата минута Динко Станчев шутира от дъгата на наказателното поле, но вратарят на гостите от Варна отрази удара му.\nСлед почивката „железничарите“ наложиха плътен натиск в половината на Спартак и опитаха да стигнат първи до гол. Въпреки многобройните опити, в завършващата фаза на атаката не се намери кой да нанесе точния удар към вратата на „соколите“.\nПротивно на логиката, след силните минути на русенци, гол падна, но в тяхната собствена врата. В 65-ата минута Ивайло Русев нахлу на скорост в пеналта и подаде ниско по земята пас към появилия се като резерва Иво Михайлов, който вкара за 0:1.\nВъпреки негативния развой русенските „железничари“ продължиха да търсят промяна в резултата до самия край на двубоя. Живко Парашкевов, Мартин Недков, Динко Станчев и Валентин Валентинов опитаха да намерят път към мрежата на варненци. На няколко пъти топката се разхожда до голлинията, облизва гредите, но така и не влезе във вратата.\nВ 82-рата минута след фаул и разправия между футболистите, главният съдия Веселин Гацев от Шумен показа червени картони на капитана на Локо Русе Живко Парашкевов и на бранителя на гостите Михаил Михалев.\nЛокомотив (Русе): Радосвет Христов, Огнян Брайнов, Борислав Джарнавлиев, Мартин Иванов, Джан Али (46′ – Владимир Перчемлиев), Ивайло Иванов (63′ – Валентин Валентинов), Живко Парашкевов, Стефан Митев, Мирослав Георгиев, Мартин Недков (85′ – Мартин Рачев), Динко Станчев.\nСпартак (Варна): Георги Ставрев, Александър Йовчев, Боян Илиев, Милен Николов, Михаел Михалев, Васко Боев, Емил Илиев, Илиян Неделчев (80′ – Георги Гушлев), Георги Димитров (58′ – Иво Михайлов), Славомир Събков (55′ – Десислав Дяков), Ивайло Русев.


В кърмата са открити 700 вида бактерии - Фактор Нюз В кърмата са открити 700 вида бактерии\nВ кърмата са открити 700 вида бактерии\nСъстава на майчиното мляко зависи от начина на раждане, от продължителността на кърмене и от теглото на майката\nИспански и финландски учени са установили всички микроорганизми, които се съдържат в майчиното мляко. Оказва се, че в процеса на кърменето на новороденото получава 700 различни вида бактерии. Резултатите са публикувани в American Journal of Clinical Nutrition.\nИзследването на международната група от учени започнало през 2002 г., когато да набират бременни жени, желаещи да участват в експеримента. В хода на работата си изследователите взимали предвид телесната маса на доброволците, вида на раждане (нормално или с цезарово сечение) и кърменето. Те взимали проби от коластрата и млякото според начина на раждане, а също и в първите дни на кърменето, след един месец и след шест месеца, считано от началото на лактацията.\nУстановено е, че най-много бактерии има в има коластра - в нея са открити повече от 700 вида бактерии. В нея преобладават Streptococcus, Lactococcus, Leuconostoc, Weissella и Staphylococcus. В пробите от майчиното мляко, събрани в първия и шестия месец след началото на лактацията, преобладавали бактерии, които обикновено обитават устата - Veillonella, Leptotrichia и Prevotella.\nУчените установили също, че върху бактериалния състав на кърмата оказва влияние не само продължителността на кърмене, но и фактори, които се появяват по време на и след бременността. Например, млякото на жените с наднормено тегло съдържа по-малко бактерии, от това на жените с нормално тегло. Същото се отнася и за тези, които са родили с цезарово сечение.\nСледващата задача, която учените са си поставили е да разберат каква точно е ролята на тези бактерии - имунна (да насърчат развитието на имунната системе у новороденото) или метаболитна (промяна на състава на млякото през живота).\n"Ако бактериите, идентифицирани в нашето изследване, се окажат важни за развитието на имунната система, то те биха могли да се добавят към адаптираното мляко и така да се намали риска от алергии, астма и автоимунни заболявания", твърдят учените.


• Най-малко известни градове в света\nНай-вероятно дори не са чували за този град. Metropolis, който скоро може да изпревари по отношение на населението най-големият град в света - Токио. Този 30-милиона град Чунцин (Chongqing) в Китай. Само тук старите квартали могат да изчезнат за една нощ, а на тяхно място също толкова бързо растат нови - огромен, по-високо, като осигурява покрив над главата си постоянно нарастващото население.\nГрадът е осеян с мостове на невъобразим размер, които никъде другаде биха станали негова запазена марка и голяма туристическа атракция. Но те са твърде много, но основната им функция - за транспортиране на милиони хора на работното място.\nВижте снимки на "китайски Детройт" в проект снимка от Тим Франко "Metamorpolis", която показва как Китай се разраства обезпокоителна скорост, и селяните, които са дошли тук за хляб, като се опитва да се адаптира към един напълно нов начин на живот.\nДнес, вторият най-гъсто населен град в света, Китай Чунцин, разположен в много красиво място - между планината, на брега на две реки, Яндзъ и Jialing, до 1997 г. градът е бил най-често срещаните. (Photo: Тим Франко / Чунцин, Metamorpolis).\nПрез 1997 г. всичко се промени. Чунцин стана част от по-голям, контролиран от органите на народна република, проект за осигуряване на работни места за милиони китайци от провинцията. (Photo: Тим Франко / Чунцин, Metamorpolis).\nВ селските райони на Западна и Централна стомана маса Китай, за да мигрират в Чунцин. Привилегированото положение на града са допринесли за бързото развитие на металургичната промишленост, инженерни, строителни, химическата и текстилната промишленост, хранително-вкусовата промишленост и търговията. (Photo: Тим Франко / Чунцин, Metamorpolis).\nДнес, Чунцин - огромна строителна площадка. Поради специфичния си позиция - между хълмовете и реките - градът може да расте само на височина. Остъкляване тераса - това е единствената възможност за жителите, за да създадете свой собствен малък ъгъл на природата в тази бетонна джунгла. (Photo: Тим Франко / Чунцин, Metamorpolis).\nВ Чунцин няма място за старите сгради тук са изграждането на огромен небостъргач, които са в състояние да поставят нарастващото население на града. (Photo: Тим Франко / Чунцин, Metamorpolis).\nЗавладяваща и страшно свят на невероятно бързо растящ град реши да покаже своята снимка проект във френски фотограф Тим Франко. Той за пръв път в Чунцин преди пет години. Трансформацията на града, в такъв кратък период от време е направила голямо впечатление на него и се превръща в отправна точка за създаването на тази уникална серия от снимки. (Photo: Тим Франко / Чунцин, Metamorpolis).\nВ продължение на няколко години, фотографът многократно се връща в Чунцин за улавяне на следващите промени и адаптирането към тях в селските райони. (Photo: Тим Франко / Чунцин, Metamorpolis).\nФотографът свидетел на живота на този невероятен град, най-старите му жители, които на фона на огромни жилищни сгради, поставят своите легла и отведоха едър рогат добитък, шумни дневни и нощни строителни обекти се появяват като гъби след дъжд мегалитни мостове, мощни платформи, тунели и нови линии на метрото. (Photo: Тим Франко / Чунцин, Metamorpolis).\nНа някои снимки, които могат да се видят характерните градски пейзажи, от друга страна, изглежда, че някой е построена масивна жилищни комплекси в средата на терена. (Photo: Тим Франко / Чунцин, Metamorpolis).\nЧунцин - твърде големи, масивни, пренаселени градове, които скоро може да се превърне в най-населените градове в света. И единствените хора в тази бетонна джунгла изглеждат толкова малки и жалки. (Photo: Тим Франко / Чунцин, Metamorpolis).\n2009 -2015 重庆 от Тим Франко на Vimeo.\nВ Китай, влакът минава през жилищен 19-етажна къща\nИзумителен трансформация: Не вярвам на жена с грим\nРаботи с конкурса National Geographic Travel Фотограф 2019\n17 снимки ", тогава" и "сега", което показва степента на развитие на големите градове\nВъглища град във Франция\nКолко трябва да стоят в линия, за да посетите най-известните забележителности на света\nМодерен Монголия - какво е това?\nЗнаменитости на снимачната площадка


По сценарий: Издателят Иво Прокопиев също е обвинен за сделката с акциите на ЕВН - Mediapool.bg\n"Това е коледна честитка от Пеевски и Борисов, изпратена ми чрез Цацаров", смята Прокопиев\n14:19 | 10 януари 2017 | 29 коментара\nТой е обвинен в това, че в периода май - юни 2011 г., в съучастие като помагач със Симеон Дянков, умишлено го е улеснил да извърши престъпление по служба, свързано с продажбата на акциите. Издателят е оставен на свобода с най-леката мярка за неотклонение "подписка".\n"В същността си "обвинението" е клевета, която приравнява прокуратурата до обикновен инструмент за репресия на опонентите на корупционното статукво в страната, подобен на кафявите медийни бухалки. Оценявам цялата ситуация като коледна честитка от депутата от ДПС Делян Пеевски и премиера в оставка Бойко Борисов, изпратена ми чрез главния прокурор Сотир Цацаров. Смятам, че мотивите защо се прави този фарс два месеца преди предстоящите избори са доста прозрачни и напълно политически", допълни издателят в позицията си.\nДосега от прокуратурата са обяснили само, че поръчката за продажбата на акциите е била манипулируема, тъй като е проведена при затворен аукцион от Софийската фондова борса, чийто сървър не бил защитен. Освен това договорената продажна цена била в нарушение на приета от Министерския съвет Стратегия за приватизация на енергоразпределителните дружества. Тя е приета през 2003 година и регламентира минималните цени, на които да бъдат продавани дялове, собственост на държавата.\nВсичко започва със сигнала на бившето ръководство на Комисията за финансов надзор до прокуратурата, подаден през 2013 година. В сигнала се твърди, че държавният бюджет вероятно е бил ощетен с над 87 млн. лева при сделката по продажбата миноритарния държавен дял от 33% в "ЕВН Електроразпределение" и "ЕВН Електроснабдяване". По това време шефът на КФН Стоян Мавродиев вече водеше война с Иво Прокопиев, провокирана предимно от публикации в изданията на "Икономедия" като тази, че Мавродиев е подписал пълномощни за офшорни дружества, през които са изпрани пари от наркотрафик на Евелин Банев-Брендо.\nСамата продажба на дяловете се случи на 21 декември 2011 година. Тя бе реализира на свободния пазар през Българската фондово борса. Държавата получи за пакетите над 90 млн. лв, което надвишаваше с 18% минималната очаквана цена. Тогава от БФБ коментираха, че продажбата е била голям успех за държавата.\nПрокуратурата предприе обходни маневри към Прокопиев. На 18 май миналата година за сделката първо бе обвинен изпълнителният директор на "Булброкърс" Радослав Рачев. Според държавното обвинение той е извършил престъплението "злоупотреба с доверие". Информацията за обвинението бе публикувана от близкия до Делян Пеевски вестник "Труд".\nСега медиите на Делян Пеевски обясняват, че проблемът в сделката е, че "Булброкърс" едновременно е консултирала държавата и ЕВН за продажбата на акциите. "Булброкърс" обаче твърди, че е консултирала само държавата по тази сделка. По делото има и други смущаващи обстоятелства. Самата сделка е извършена от Агенцията по приватизация, а отношение имат още Централният депозитар и Българската фондова борса.\nСъщо като издателя на "Икономедия", Трайчо Трайков смята, че действията на държавното обвинение са политически мотивирани. Той се закани да съди прокуратурата и обясни действията ѝ с исканията си радикална съдебна реформа. Трайков бе кандидат за президент на Реформаторския блок.\n"Булброкърс" също обяви, че прокуратурата замесва компанията във "видимо политически активности"\nСпоред дружеството използваният при сделката метод на закрит аукцион "е най-справедливият и състезателен метод, тъй като пазарът сам определя стойността на акциите". От "Булброкърс" добавят и, че "меко казано некоректно е да се сравняват цените за мажоритарен и миноритарен пакет акции, особено цените между 2004 г. и 2011 г. – в средата на най-тежката финансова криза и при тотална липса на инвеститори".\n"Въпреки това тази конкретна сделка беше оценена като огромен успех, защото заявките за покупка надхвърлиха със 130% предлаганите акции, постигнатата цена беше с 1/3 над минималната допустима цена одобрена от АПСК, а получената сума беше почти 100 млн. лв."\nОт дружеството недоумяват как така прокуратурата открива престъпления само в една от "трите абсолютно идентични процедури за продажбата на миноритарните пакети в електроразпределителните дружества". Освен държавния дял в ЕВН през борсата бяха изтъргувани и притежаваните от тогавашното Министерство на икономиката и енергетиката 33-проценти пакета в ЧЕЗ и "Енерго-Про".\nТрайчо Трайков е обвинен тихомълком за умишлена безстопанственост


Политика за поверителност — Amalina.eu\nТози документ съдържа Политиката за сигурност на личните данни на физически лица (“Политика”) и е свързана с Общите условия, но не е неразделна част от тях, тъй като не регламентира права и задължения, а има цел да обясни на потребителите какви лични данни обработваме, по какъв начин, с каква цел и какви са приложимите мерки за сигурност. Също така, с нея се предоставя информация за правата, които Вие, клиентите и потребителите ни, имате във връзка с обработването на лични данни от страна на „АМАЛИНА“ ЕООД. При промяна на Политиката, промените ще бъдат публикувани тук.\nДата на актуализация: 01.01.2022 год.\n„АМАЛИНА“ ЕООД, ЕИК 205134208, със седалище и адрес на управление: гр. София, бул. “Джавахарлал Неру” № 29, представлявано от Антоанета Гугуткова (наричано по-долу за краткост „Ние“, „онлайн магазин“, „Сайта“, „администратор“) е администратор на данни, сред които и лични, по отношение на информацията, събрана или предоставяна при разглеждането на сайта www.amalina.eu или при извършването на покупка през същия, както и при разглеждането или закупуването на стока или услуга през фейсбук страницата ни (заедно наричани всички за краткост „Сайт“, „Интернет страница“). Политиката се прилага и в случаите, при които като физически лица (за краткост „Субекти“) доброволно ни предоставяте електронно (чрез електронна поща), по телефон или посредством други начини, в това число на място в наш търговски обект или офис лични данни. „АМАЛИНА“ ЕООД обработва лични дани и от запитвания, отправени от Вас към нас, както и за маркетингови и рекламни цели, профилиране, участие в игри, промоции и томболи, организирани от нас и за всякакви други незабранени от законодателството цели. При обработването на лични данни „АМАЛИНА“ ЕООД спазва всички приложими към дейността му нормативни актове по защита на личните данни, включително, но не само Регламент (ЕС) 2016/679 („Регламент“) и Закона за защита на личните данни, защото за нас сигурността на личните данни на нашите клиенти e от първостепенно значение. Ето защо, настоящата Политика се прилага и в този случай.\nОтговорно лице по защита на данните е Антоанета Гугуткова\nАдрес за кореспонденция: гр. София, бул. “Джавахарлал Неру” № 29\nЕлектронен адрес: support@amalina.eu\nТелефон за контакт: +359898556989\nПартньори и трети лица, които работят със или за „АМАЛИНА“ ЕООД, както и които имат или могат да имат достъп до личните данни, ще се очаква да се запознаят, разбират и да се съобразят с тази политика. Никоя трета страна не може да има достъп до лични данни, съхранявани от „АМАЛИНА“ ЕООД, без предварително дружеството да е сключило споразумение за поверителност на данните, което налага на третата страна задължения, не по-малко обременяващи от тези, които „АМАЛИНА“ ЕООД е поело, и което дава право на „АМАЛИНА“ ЕООД да извършва проверки на спазването на наложените със споразумението задължения.\nТази политика се прилага за всички служители/работници (и заинтересованите страни) на „АМАЛИНА“ ЕООД , както и за външни доставчици на продукти и услуги, с които „АМАЛИНА“ ЕООД има сключени договори. Всяко нарушение на Общия регламент ще бъде разглеждано като нарушение на трудовата дисциплина, респ. като неизпълнение на договори с партньори, а в случай че има предположение за извършено престъпление, въпросът ще се предостави за разглеждане в максимално кратък срок на съответните държавни органи.\nВъв връзка със своята дейност „АМАЛИНА“ ЕООД сключва и изпълнява договори за покупко-продажба от разстояния, разглежда кандидатури за работа и предложения, формуляри за упражняване на права на потребители купувачи, както и искания на субекти на данните, отговаря на запитвания, издава и получава фактури, обработва статистически данни, управлява потребителски панел в сайта, извършва рекламна дейност посредством рекламни кампании (промоции, игри и др.). В хода на тези дейности „АМАЛИНА“ ЕООД обработва информация относно следните Субекти на данни:\nВ зависимост от причината, наложила обработката на лични данни, видът на тези данни може да се различава. Предоставените в Сайта функционалности не са предназначени за съхранение и обработване на специални категории данни по смисъла на чл. 9 и чл. 10 от Регламента. (НБ! Прочети чл.9 и чл. 10 – от Регламента). Ние изискваме единствено такива лични данни, които са ни необходими за предоставяне на дейността/услугата/продукта, изискани от нас. В хода на използване на сайта от физически лица, може да обработим и други данни, които не съдържат лични данни, но се касаят до субекта, като например неговия IP адрес, данни за активността му в сайта и др. подобни.\nЗа да изпълним сключен между Вас и „АМАЛИНА“ ЕООД договор от разстояние (поръчка), изискваме определена информация от Ваша страна. Вие сами решавате дали и как да използвате възможностите за сключване на договор за продажба от разстояние, предоставяни чрез Сайта или фейбсук страницата. Във формите, чрез които се въвеждат лични данни, ясно обозначаваме задължителния или доброволния характер на предоставяне на данните. Данните, попълването на които е задължително, са такива, без които е невъзможно да сключим съответния договор. Това са: имена, имейл адрес, адрес за доставка, телефон за контакт, Вашата информация за плащане (например банкова карта), данни за фактуриране, от които и ЕГН, ако желаете фактура на физическо лице.\nВ случаите, при които „АМАЛИНА“ ЕООД сключва други договори с физически лица, различни от продажба от разстояние, изискваме три имена, ЕГН, адрес, електронен адрес.\nВ случай че предоставяте Ваши лични данни на „АМАЛИНА“ ЕООД посредством Viber, Skype, фейсбук или друга платформа / социална мрежа, Ви информираме, че тези платформи/уебсайтове/социални мрежи имат свои собствени правила за поверителност и че не приемаме никаква отговорност или отговорност за тези правила, доколкото обработката от тяхна страна не може да се контролира от „АМАЛИНА“ ЕООД. В тази връзка Ви препоръчваме да проверите тези правила преди да ни изпратите личните си данни посредством тези уебсайтове/приложения.\nАко оставите публикация или коментар на този уеб сайт, IP адресът ви ще бъде запазен, ведно с Вашите имена, ако сте въвели тази информация. Това е за безопасността на оператора на уебсайта. Ако вашият текст нарушава закона, той би искал да може да проследи самоличността Ви. Oтделно от това, „АМАЛИНА“ ЕООД има задължение да съхранява тези данни (наричани „трафични“) за определени срокове и с определени цели, посочени по-долу. Поради факта, че изпращането на коментари, запитвания и други съобщения до сайта, фейсбук страницата/групата или администраторите им, представлява изпращане на електронно изявление, съгласно Закона за електронния документ и електронните удостоверителни услуги (“ЗЕДЕУУ”) администраторът има задължение да поддържа логове на факта на изпращане на изявлението за срок от 1 година. Логът съдържа датата на изявлението, име и имейл адрес на подателя.\nС цел разрешаване на подадени жалби, сигнали, спорове, запитвания, искания или други въпроси, отправени в комуникация към „АМАЛИНА“ ЕООД, постъпила чрез електронни форми в Сайта, чрез обаждания към „АМАЛИНА“ ЕООД, чрез изпращане по регулярна или електронна поща, „АМАЛИНА“ ЕООД съхранява и обработва тази информация, както и резултата от това обработване.Това могат да бъдат имена, имейл адрес, телефон, адрес.\nНие не изискваме и няма да събираме и обработваме лични данни, които разкриват: расов или етнически произход; политически, религиозни или философски убеждения; членство в синдикални организации; генетични и биометрични данни; данни за здравословното състояние, както и данни за сексуалния живот или сексуалната ориентация. Ако субект сам, по своя инициатива и желание предостави такива категории данни, то „АМАЛИНА“ ЕООД не носи отговорност за предоставянето, а единствено се задължава да предоставя спрямо тях същите мерки за защита, каквито са предвидени за изисканите лични данни. Ние не извършваме трансфер на данни към трети държави. Също така, ние не вземаме автоматизирано решения във връзка с личните данни и не обработваме данни на лица под 16 години. В случай, че сте на възраст под 16 години, вие не следва да ни предоставяте лични данни за себе си.\n„АМАЛИНА“ ЕООД събира, използва и обработва информацията, описана по-горе, за целите, предвидени в настоящата Политика, които могат да бъдат свързани със:\n• сключването на договор за покупко-продажба на стоки/услуги от разстояние между Вас и „АМАЛИНА“ ЕООДпосредством Сайта или социалните мрежи- изискваме вашите данни за идентификация, контакт и плащане, за да сключим договор с Вас, съответно, за да Ви изпратим поръчката;\n• защита и прилагане на легитимните интереси на други ползватели на Услугите, трети лица и Сайта – легитимният интерес преследва цели, свързани със законни интереси на „АМАЛИНА“ ЕООД и/или трети лица. Тези цели включват:\n• администриране на всички състезания/томболи/игри на лотариен принцип, провеждани от „АМАЛИНА“ ЕООД;\n• изпълнението на законови задължения на „АМАЛИНА“ ЕООД, което включва:\nзащитата на „АМАЛИНА“ ЕООД по съдебен ред;\nВаши данни могат да бъдат обработвани на базата на Ваше изрично съгласие, като обработването в този случай е конкретно и в степента и обхвата, предвидени в съответното съгласие. Обикновено такова съгласие изискваме от Вас, когато желаем да обработим Ваши лични данни, без да е налице законово задължение или легитимен интерес за „АМАЛИНА“ ЕООД. Най-често такова съгласие изискваме, когато желаем да Ви предложим информиране за нови промоции, продукти и др.\n„АМАЛИНА“ ЕООД, респективно Сайтът, не предоставя Ваши лични данни на трети лица, освен ако не е налице законово основание за това – задължение по закон или договор, легитимен или жизнено важен интерес, съгласието Ви. Стараем се да сведем до минимум личните данни, които разкриваме, като това винаги е пряко свързано и е необходимо за постигането на определената цел. Ние не продаваме, не даваме под наем и не разкриваме по друг начин Вашата лична информация на трети страни за техните маркетингови и рекламни цели без Вашето съгласие. Гарантираме, че достъпът до Вашите данни от частноправни субекти-трети страни се осъществява съгласно законовите разпоредби в областта на защитата на данните и поверителността на информацията, въз основа на договори, сключени с тях.\nМожем да разкрием Вашите лични данни, когато ние сме предмет на правно задължение. В определени случаи „АМАЛИНА“ ЕООД е задължено да разкрие данните Ви пред публични органи като полиция, прокуратура, съд, във връзка с предотвратяването или разкриването на престъпления. Това включва и обмен на информация с други компании и организации с цел защита на измамите и намаляване на кредитния риск. Трябва да сте наясно, че ако ни поискат от полицията или от друг регулаторен или държавен орган, който разследва предполагаеми незаконни дейности, предоставяне на личната Ви информация или друга информация, която получим за Вас, имаме право да го направим, след като се уверим в основателността на искането на държавните органи. Когато получаваме приходи от продажби, може да бъдем задължени от органите на приходите да предоставим данни от продажби, съдържащи данни от Вашите поръчки, в това число лични такива. В тази връзка предоставяме данните Ви на счетоводните дружества, с които работим. Законово задължение на Сайта и на „АМАЛИНА“ ЕООД е да опазва сигурността на мрежите и на данните, обработвани от дружеството. В тази връзка прилагаме редица мерки, изпълнението на които могат да наложат обработката на данните Ви от ИТ дружества, грижещи се за сигурността в компанията ни.\nЛегитимният ни интерес обосновава в определени случаи предоставянето на лични данни на трети лица. Такава би била ситуацията при образувани производства пред Комисия за защита на личните данни, Комисия за защита на потребителите и други органи на държавната власт. Легимен интерес е налице за „АМАЛИНА“ ЕООД и когато ангажираме други дружества и лица да извършват от наше име определени задачи, допълващи нашите услуги, в рамките на договори за обработване на данни. Ние бихме искали винаги да сте осведомени за най-добрите предложения за продуктите/услугите, към които имате интерес. В тази връзка, можем да предоставим определени Ваши данни – само с Вашето изрично съгласие, на доставчици на маркетингови/ телемаркетингови услуги и други компании, с които ние можем да разработваме съвместни програми за продаване на пазара на нашите стоки и услуги.\nНастоящата Политика за личните данни може да бъде променяна или допълвана поради изменение на приложимото българско или европейско законодателство, по инициатива на „АМАЛИНА“ ЕООД или на компетентен орган.\n„АМАЛИНА“ ЕООД ще информира потребителите за измененията или допълненията на тази Политика за личните данни, чрез публикация на актуализираната Политика за личните данни на интернет страницата ни.\nПрепоръчително е потребителите периодично да проверяват най-актуалната версия на тази Политика за личните данни на интернет страницата на „АМАЛИНА“ ЕООД.\nКато неразделна част от настоящата Политика за сигурност на личните данни на физическите лица „АМАЛИНА“ ЕООД е приело и Политика за използване на „бисквитки“, публикавана и достъпна както на Сайта, така и в страницата ни във фейсбук.\nВъпроси и искания, свързани с упражняване на правата по защита на Вашите лични данни, можете да отправяте към „АМАЛИНА“ ЕООД, чрез формата за котакт, налична в Сайта или последством някоя от посочените форми за контакт:\n„АМАЛИНА“ ЕООД, ЕИК 205134208, със седалище и адрес на управление: гр. София, бул. “Джавахарлал Неру” № 29, представлявано от Антоанета Гугуткова


Какво свързва безобразно смелия Феликс Баумгартнер (който скочи от ръба на Космоса, ако си спомняте), шахматния гений Анатолий Карпов, Бил Клинтън, Владимир Путин, гореспоменатата Анджелина Джоли и дори базиликата „Свети Петър“ във Ватикана?\nСемейство български майстори на изящни сребърни и златни изделия.\nФактът е странен, но и страхотен повод за национална гордост. Което обаче е по-странно, повечето българи не знаят отговора на горния въпрос. Нека ви ги представя лично. Така, както ги видях в студиото им сред планините около София.\nЛюбомир (вляво) и Николай Зографови\nНиколай и Тициана Зографови основават семейния бизнес „Зографов и сие“ през 1991 г., а след като завършва Художествената Академия през 2008 г. синът им Любомир също се включва.\nПрадядото на Николай (и прапрадядо на Любомир) Божин-Еманоил Стимений Зограф е бил иконописец, живял предимно през XIX и починал през 20-те години на XX в. В рода се разказват истории за него и има защо: негови икони има у нас, в Македония, Гърция, дори и в „Свети Петър“ в сърцето на Рим. Интересът към фините изкуства прескача две поколения, но в един момент съвременните Зографови решават да се разровят по-активно и да потърсят негов портрет. Откриват единствения съществуващ и сега той е окачен в ателието им.\n„Оттам идва името ни и е важно да знаем историята си. А и ни дава сили, когато знаем, че да творим тече в кръвта ни. Че си идваме с името, така да се каже.“, казва Любомир.\nДобре, но, все пак, какво точно правят?\nИзкусно измайсторени – включително и по изисквания на клиента – вълнуващи подаръци от благородни материали, мед и екзотична дървесина. Чаши и кани, фруктиери и купи, прибори, аксесоари за пури и лули, протоколни подаръци, имитации на Тракийското съкровище, дори и интериорни хрумвания като авторски парапети от 24-каратово злато...\nРаботният процес зад луксозните изделия\nПоставка за лули\nПредвид факта, че луксозните произведения на „Зографов и син“ са с много високо качество, любопитно ми е да разбера какво откриват клиентите им в ръчно правените вещи.\n„Богатите хора купуват подаръци заради емоцията – независимо дали ще я създадат за друг или я търсят за себе си, удоволствието, а не нуждата са движещата сила“.\nДопълвам думите на Любомир с прозрението, че ролята им е на умножител на удоволствието. Той се съгласява. Размишлявам, че има начин ритуалът ми понякога да отварям хубаво вино след дълъг работен ден да ми носи дори повече удовлетворение. Моментът се удължава, ако чашата ми е такава, че никой друг да не я притежава. Чаша, направена от дългогодишен майстор, с когото сте обсъдили и последния детайл: къде искаш да я съхраняваш, разказал си как изглежда интериорът ти у дома и сте обмислили как да подхожда най-добре на вкуса ти в живота.\nБокалът за вино може да бъде направен от сребро или да бъде посребрен\nЕдин от най-успешните модели на "Зографов и син" - дървена чаша за уиски със златно покритие\nЛюбомир ме води с две обиколки. У дома има чаша за ракия, една от първите направени, както и дървена за уиски със златен кант (моделът за уиски се превръща в най-популярните им). Да каже, че са му любими, е недостатъчно. „Това е емоцията, за която говорим през цялото време.“\nХората купуват за себе си, за близък човек, за юбилей или сватба, или пък за колега, който празнува, информира ме Тициана и уточнява, че клиентите ги привлича и това, че всеки подарък е различен, уникален и може да се персонализира, надпише или инкрустира. Почти няма невъзможни неща, разбирам аз, докато разглеждам изрядно подреденото ателие.\nКлиентите най-често са завръщащи се такива. Дори има случай на човек, останал доволен от покупката си, на когото отнело... 20 години преди да ги посети отново за втора поръчка. Комплиментите, за радост, не липсват.\nИма една интересна случка, която родителите ми избягват да споменават поради някаква скромност, но според мен е хубава, споделя ми Любомир и продължава разказа си, за известно неудобство на майка си, която седи до него:\n„Навремето, когато синът на Симеон Сакскобургготски, Кубрат, се жени, получава като подарък за сватбата ръчно гравиран сервиз от родителите ми. Пратката достига получателя си и тогава царят праща лично писмо на баща ми с благодарности и снимка, надписана на ръка с неговия почерк.“\nСнимката, получена от Симеон Сакскобургготски, която е придружена от официално писмо от администрацията му, както и от ръчно написана бележка от него\nСлучаят е 1993 г., 2 години след началото на семейния бизнес, но тук нещо ме гложди. Как така са пратили подарък на Кубрат Сакскобургготски?! По пощата. На съвсем стандартен адрес, който са намерили. По най-обикновена поща са пратили ръчно правени с изключителна стойност вещи (при това, не само финансова) до човек, когото не познават и за когото се смята, че охраната му би била по-предпазлива. Очевидно, времената се менят.\nЩом се отваря темата за популярни личности, двете поколения имат разминавания във възприятието, като откритостта е прийом на по-новото. Избягват да споменават известните си клиенти, защото е проява на лош вкус, но няколко случая са познати: покрай фондацията на президента Петър Стоянов (1997-2002) „Център за глобален диалог и сътрудничество“ са връчени статуетки, изработени от „Зографов и син“, на Бил Клинтън, Анджелина Джоли, ген. Уесли Кларк и шампиона по шахмат Анатолий Карпов.\nПризът, присъден от фондацията на президента Петър Стоянов, на Анджелина Джоли. Същите са получавали Бил Клинтън, Анатолий Карпов и др.\nИмитация на тракийски златен киликс от могилата "Голямата косматка", която руският президент Владимир Путин е получавал не веднъж, а два пъти, от различни делегации\nПо други поводи творби на българските майстори са били подарявани на Феликс Баумгартнер, на посланици, държавни глави, сред които и Владимир Путин, при това – два пъти.\n„Най-много се гордея, че печатът ни „Made by Zografov & son” , който слагаме на всяка вещ, излязла от това ателие, седи в дома на тези хора“, казва Любомир.\nИ има за какво да се гордее.\nЗа вдъхновените от историята на успешното българско семейство уточнявам, че ако се интересувате да зарадвате някого (включително себе си), добре е да действате от по-рано. Особено около големи празници поръчките се увеличават, а, вярвайте ми, тази емоция не е за изпускане. Вижте повече на zografovart.com


Да споделим, да попитаме... - Страница 14 -Български Голдeн Ретривър Клуб!\nМнение от maggie » пет сеп 27, 2013 11:37 am\nАми да и аз там гледах, но има само такъв, който е малко по-различен. Не знам дали ще свърши същата работа.\nМнение от eli i maxi » пет сеп 27, 2013 12:30 pm\nПредназначението му е същото\nМнение от Brego » пет сеп 27, 2013 12:33 pm\nЗдравейте! Може би се включвам късно, но искам да Ви предложа и друг вариант, който много ми помогна да науча Брего да ходи редом.\nТова е ролетен повод на немската фирма Flexsi, изключително е удобен, но задължително трябва да бъде лентов, а не с въженце, защото въженцата не са много устойчиви. Спокойно може да вземете на Вашето кученце и за повече килограми, така или иначе ще порасне и пак ще трябва да купувате.\nТова е нашийникът, който може да съчетаете с ролетния повод. Изключително ефикасен е, без да причинява особена болка на кучето или да изглежда страшен като нашийниците - душачи. Помолете в магазина да Ви покажат как трябва да се сложи (ако изберете този вариант, разбира се). Трябва да имате предвид, че този нашийник има и доста противници, макар че не разбирам защо. Когато кучето се дърпа и се опитва да яде боклуци от земята, този нашийник помага много.\nНа мен, отглеждайки сама куче, този вариант ми помогна, защото ми позволява да имам по-голям контрол върху кучето, без да навивам ленти около ръцете си, без прежулени и зачервени пръсти, китки и длани.\nМнение от Brego » пет сеп 27, 2013 12:42 pm\nНе изглежда нещастен\nМнение от Gryffindor » пет сеп 27, 2013 1:27 pm\nmaggie, това, което сте показали на снимката, е възможно най-доброто.\nОригинала е Halti http://www.halti.co.uk/index.php, (аз съм поръчвал от Амазон), но може да се ползват и други марки от същия тип.\nСамото Халти (или подобието на намордник, което е в/у муцуната на кучето), е без алтернатива.\nПредимството на тренировъчния повод, който е показан на снимката (това, което каката държи в ръцете си, а не това, което е на главата на кучето ), е че може да се закача едновременно за нашийника и халтито, като единия край се използва само за лека корекция.\nАко не искате да си купувате такъв, става и с обикновен повод (или два), но е добре този, който се закача под муцуната да е по-лек и задължително с по-малък карабинер.\nСамо да предупредя, че запознаването с новото средство за водене на кучето трябва да става първо у вас, и постепенно - първо само му го показвате, давате да го подуши - наградка. Следващия път може да му го сложите на главата (без да го закопчавате, просто колкото да можете да му дадете ламоство през него - пак радост и наградка), и така лека-полека, докато кучето може да стои спокойно с него, а не да се опитва да си го свали. После няколко кръгчета у вас с новия повод, и чак тогава навън.\nКорекцията с този вид поводи е изключително лека и лесна, затовап вие трябва да внимавате да не дърпате рязко и силно.\nАко имате някакви въпроси - насреща съм, имате ми и тел.\nP.S. Аз съм категорично против ролетните поводи, да си го кажа и тук\nМнение от Brego » пет сеп 27, 2013 2:00 pm\nАз пък не съм фен на този тип поводи. Според мен е допълнителен стрес за кучето, колкото и да се тренира в домашна среда с него. Но всеки избира това, което ще е най-удачно за кучето и за него. До сега не ми се е случвало да имам проблем с ролетен повод\nМнение от Joana » пет сеп 27, 2013 5:38 pm\nАз съм ползвала въпросният платнен душач само под наблюдението на Пепи! Имаше резултат и Рей тогава започна да се учи как да ходи на повод (беше поне на 10 месеца и напълно неконтролируем).\nСлед като се научи, минахме на обикновен нашийник, но от "юздичките" по-лесна корекция не съм имала! В момента не ги ползваме, защото той е душко послушко, но за следващо куче определено съм с тях!\nСилна препоръка и от мен! Кажете каква е разликата, ако ги вземете\nВ Англия всички кучета водачи ги обучават с такива поводи между другото, аз заради това навремето взех точно този варянт, знаейки че никой вкъщи не иска да дисциплинира кучето и той си ги влачеше колкото си иска!\nМнение от korneliq » вт окт 29, 2013 12:30 pm\nЗдравейте! Отдавна не съм писала тук, но напоследък забелязвам нещо и исках да ви питам за мнение...\nВъпросът е в това, че козината на Дейв много си е влошила състоянието. Първо започна много да пада през лятото, мислех, че е от жегите и е нормално. Опашката стана много рехава. А досега никога не се е случвало, винаги е имал твърде много козина и богата опашка.\nСега сме вече есен, не пада така, но ми се вижда пак в недобро състояние- без блясък и не е така красива, както преди.\nВсичко друго си е нормално, не е болен или нещо подобно.\nСпоред мен вариантите са 2:\n1. Или вече "остарява"- на почти 3.5 години е, може би не е малко за куче\n2. Или храната не е така добра, както ми се струваше (от около година сме на Йосера, предимно Фестивал).\nМнение от Joana » вт окт 29, 2013 2:47 pm\n3 години изобщо не са много, моя е на 6 и породължава да има сериозен кожух и зиме, и лете. Според мен може да е от храната, давате ли добавки за козина? Стига да няма нездрав вид не би трябвало да е сериозно, сменете гранулите и вижте дали ще има резултат, давайте бирена мая например, тя е хубава за козината.\nМнение от marin4eto_50 » вт окт 29, 2013 9:14 pm\nИ при Кара има нещо подобно....и още нещо, което лично на мен ми е странно-най-гъста и хубава козина има летните месеци. Септември почва да пада зверски и в момента козината й е на половина от това, което е лятото...А мисля, че трябва да е обратното. Идва зима все пак...Това се случва всяка година и не мога да си го обясня.\nМнение от marina kojuharova » вт окт 29, 2013 11:32 pm\nПри нас пък в края на лятото козината е малко по-малко,с по-малко подкосъм и пада много тогава.Сега вече започва да се разрунтавява. А нагръдника му е все огромен,не личи на снимите даже..Според мен, докато няма места,на които е по-рядка козинката,петна,има нездрав вид,или нещо такова,не мисля,че има нужда от притеснение.Да не би пък да е от прекалено ресане,аз все гледам да не прекалявам, въпреки ежедневното чистене.\nМнение от Stormlucker » ср окт 30, 2013 8:33 am\nМнениеПуснато на: Вто Окт 29, 2013 11:32 pm Заглавие:\nПри нас пък в края на лятото козината е малко по-малко,с по-малко подкосъм и пада много тогава.Сега вече започва да се разрунтавява. Smile А нагръдника му е все огромен,не личи на снимите даже..Според мен, докато няма места,на които е по-рядка козинката,петна,има нездрав вид,или нещо такова,не мисля,че има нужда от притеснение.Да не би пък да е от прекалено ресане,аз все гледам да не прекалявам, въпреки ежедневното чистене. Smile\nСпоред мен това се дължи, ако вашето куче се гледа вътре. Ако кучето ви се гледа навън в двора козината му ще стане наистина на мечка Според мен е така, съдейки по моите кучета.\nМнение от Gryffindor » ср окт 30, 2013 2:53 pm\nМнение от marina kojuharova » ср окт 30, 2013 6:01 pm\nТой си е рунтавелко,най-вече края на зимата,началото на пролета. Но да,ако беше по цял ден навън,сигурно щеше да е различно..\nМнение от korneliq » чет окт 31, 2013 10:05 am\nЩе пробвам с добавка, или ще потърся вариант храна със сьомга.\nМоже и от ресане да е, тъй като по едно време вкъщи беше станало непоносимо откъм косми и го решех еждневно с това, което сваля много козина- тример май. Но той имаше толкова много, че не му се отрази, може обаче на един етап да е оказало влияение...\nСега не смея да го реша много, ама и не пуска толкова косми като че ли...


Диян Молдованов: Нефтохимик ме изгради като футболист - ПФК НЕФТОХИМИК БУРГАС 1962\nНачало Всички Диян Молдованов: Нефтохимик ме изгради като футболист\nПубликувани от: PRESS_OFFICEon: октомври 01, 2019 В: Всички, На фокус, Новини, Топ новини\nНефтохимик ме изгради като футболист – първо школата на клуба, а по-късно натрупах и доста мачове в професионалния футбол в Нефтохимик. При втория ми престой спечелихме промоция за А група. След това не си тръгнах по най-добрия начин, при смяната на треньорското ръководство, но за мен това беше ползотворен период. За предишния ми престой в отбора също имам само добри спомени. Като погледна назад и направя равносметка съм благодарен и за хубавото и за лошото, което се е случило, защото съм получил важни уроци. Аз не съм родом от Бургас, но се установих тук и тук създадох семейство. Така че Нефтохимик ми помогна да израсна не само в спорта и в кариерата, но и в живота. Създадох едно много хубаво семейство, за което съм благодарен.


Настоящите собственици ръководят клуба по правилен начин, но моделът „бащица“ е сбъркан\n24 Ян. 202013:10\nПетимата представители на фенските организации на Левски, които се срещнаха с премиера Бойко Борисов, застанаха пред медиите и коментираха предложението на министър-председателя запалянковците да вземат акциите на клуба. Председателят на Националния клуб на привържениците Степан Хиндлиян, Даниел Стрезов от тръст „Синя България“, Илия Христов от „Сини Сърца“ и Адриан Петров от „Ултрас Левски“ се обединиха около мнението, че в момента привържениците нямат организационната и финансова готовност да поемат управлението на клуба. Те обещаха, че първо ще проведат консултации със своите членове и след това ще излязат с официални декларации. Димитър Костадинов от УС на НКП пък призова клубовете да бъдат по-диалогични и да обърнат внимание на своите фенове, тъй като именно те са преносителите на ценностите на всеки един клуб.\n„От тази среща могат да се правят различни тълкувания, а НКП ще излезе с декларация, след като проведе обсъждане с членовете си. Факт е, че през последната година Левски е стабилизиран и върви по правилния път. Няма да излизаме в защита на корпоративни интереси и да правим каквото и да било в тази посока. Трябва да призная, че на втората среща с Васил Божков имаше и такива предложения. Имаше левскари, които призоваха да се вземат крайни мерки. Ние сме притеснени за състоянието на Левски през последните 10 години. Предложението да вземем акциите е на премиера, но то не зависи от него и от нас. Зависи от мажоритарния акционер“, заяви Хиндлиян.\n„Ние нямаме готовност от днес за утре да поемем управлението на клуба – чисто организационно и финансово. Дали следващият „бащица“, ако има такъв, ще бъде стабилен за 12-24 месеца или 6-7 години, това никой не може да знае. Рискът е концентриран само в клуба. Ние сме тези, които посрещат и изпращат поредния „бащица“. Моделът е сбъркан и всеки следващ собственик оставяше Левски с все по-големи задължения. Това, че в България не познаваме друг работещ модел за клубовете, не означава, че няма такъв. Наясно сме, че настоящото управление ръководи клуба по правилен начин“, допълни Даниел Стрезов от тръст „Синя България“.\n„На този етап феновете на Левски няма как да издържат клуб с такъв калибър. За това трябва работа поне в продължение на 9-10 години, а хората да го осъзнаят и ходят на стадиона. Въпросът с протестите зависи от позицията на собственика на клуба дали иска да има такива. За мен най-добрият начин на протест е на стадиона, когато напълнят трибуните. Аз изразявам лична позиция и не ангажирам цялата организация с него. Ще се проведе събеседване с членовете и след това ще излезем с позиция“, призна Адриан Петров от „Ултрас Левски“.\n„Най-сетне управляващите признаха, че има нещо сбъркано в модела „бащица“ за управление на клубовете. Това е изводът, който може да направим от тази среща. Клубовете трябва да обърнат внимание на своите фенове, които са пазители на ценностите на въпросния клуб. Крайно време е всеки един, който застане начело на Левски да бъде отворен към публиката и да и позволи да участва в процеса на управление и да бъде по-диалогичен“, коментира Димитър Костадинов, който е член на УС на НКП.\n16 Февр. 2020 8105 1


Дионисий, който въведе архонството в БПЦ, няма да стане епископ - Общество\nДионисий, който въведе архонството в БПЦ, няма да стане епископ\nOFFNews Последна промяна на 10 декември 2014 в 14:06 4144 0\nАрхимандрит Дионисий, който въведе несъществуващата в историята на Българската православна църква титла "архонт", няма да стане епископ.\nЛично патриарх Неофит е оттеглил предложението си по време на продължилото близо три часа заседание на Светия синод.\nТова се е случило след като митрополитите са обсъдили протестите на миряни и духовници, които бяха предизвикани от решението за хиротония на скандалния архимандрит.\nДионисий Мишев трябваше да бъде ръкоположен за епископ на 21 декември, а след това да поеме и поста на втори викарий на патриарха.\nДокато заседанието течеше пред Светия синод вчера, се бяха събрали 150 миряни, които изразиха желанието си в клира на Българската православна църква да бъдат ръкополагани само достойни духовници, съобщава dveri.bg.\nСлед заседанието самият патриарх Неофит излезе пред миряните, за да им съобщи, че архимандрит Дионисий няма да бъде ръкоположен за епископ. Неофит е казал, че решението е взето заради мира в църквата.\nМиналата седмица 13 юристи, богослови, публицисти и медици изпратиха отворено писмо до Светия Синод. В него те посочиха, че има съществени нарушения на църковния устав при избора на архимандрит Дионисий Мишев за епископ.\nСпоред тях отец Дионисий е нарушил правилата на православната вяра, защото е участвал в „архонтската афера“, свързана с даването на мнимата титла „архонт“ на личности със спорна репутация като Слави Бинев.\nАрхимандрит Дионисий архонт епископ няма да стане Слави Бинев


Българската икономика е по-кон\n(Infoweek) - 2008/5/19\nПреместваме се на 39-а позиция и сме пред Италия, Румъния и Гърция\nБългария заема 39-а позиция в ежегодната класация на конкурентоспособността на икономиките –IMD World Competitiveness Yearbook 2008. Страната ни е включена с участието на Центъра за изследване на демокрацията в изследването, което обхваща 55 страни от ЕС и региона.\nБЪЛГАРИЯ се е преместила с две места напред, спрямо 2007-а, каза Руслан Стефанов, координатор "Икономическа програма" в ЦИД. Тази година зад нас остават държави като Италия, Румъния, Гърция, Украйна, Турция, Полша и Хърватия.\nСтраната има най-висок резултат в групата фактори "Ефективност на правителството", където заема 29-а позиция (38 през 2007-а). Останалите три категории, които се следят, включват макроикономическа оценка на конкурентоспособността, ефективност на бизнеса и инфраструктура. Работата на бизнеса сй1цо получава по-висока оценка в сравнение с миналата година, като по този показател България заема 48-о място, за разлика от миналата година, когато е била на предпоследната 54-а позиция. По отношение на развитието на инфраструктурата Запазваме класирането си от миналата година - 41-о място. Спад бележим по критерия "Ефективност на икономиката", където падаме със 7 места до 38-о.\nСпоред доклада основните предимства на България са ниските налози и по-конкретно ниският данък върху печалбата, публичните финанси и краткосрочната лихва. Като положителни страни са посочени още правителственият бюджетен излишък, валутният курс, приходите от туризма и от публично-частните инициативи. Анализаторите допълват, че страната се представя добре още в области като индекса "Цена на\nЖивот", ръста на БВП на глава от населението и възнагражденията в сектора на услугите. Отчетени са тенденциите на увеличаване на инвестициите в телекомуникации като процент от БВП и цената на достъпа до интернет.\nКато проблеми пред България продължават да стоят дефицитът по текущата сметка, обемът на износа на стоки и инфлацията. "Въпреки, че за момента отчитаме превес на износа над вноса, са необходими още поне 6 месеца, за да се види дали това ще бъде трайна тенденция", коментира Руслан Стефанов. Други предизвикателства, цитирани в доклада, са застаряването на населението, подкупите и корупцията, правораздаването, привличането на талантливи хора в българските фирми и енергоемкостта на икономиката. Като недостатък се определя и правната подкрепа за развитието на технологиите и научните изследвания.


25 февруари 2020 08 50\nФантазията ви ще е необичайно силна днес. Използвайте я за решаване на текущите си практически задачи, а не за да си изграждате розови мечти за бъдещето. Мечтите, колкото и да са розови, ще ви изглеждат съвсем реални, но ще ви вкарат в сериозна заблуда.\nЗаниманията ви, каквито и да са, ще са с перспективно отражение. Вероятно ще участвате в обсъждане на дългосрочни проекти или пък ще структурирате планове за по-дълъг период от време. Работата ще ви свърже с човек с интересни възгледи и широк мироглед.\nПовечето събития ще са непредвидени, но това не бива да ви плаши. Проявете наблюдателност и реагирайте гъвкаво. Ще съумеете да стабилизирате позициите си и да поставите началото на някаква промяна, която отдавна искате да осъществите, но не сте разполагали с подходящи условия.\nНачалото на деня може да е свързано с някакви грижи, безпокойство, объркани мисли. Каквото и да се случи, действайте бавно. Излишната припряност е предпоставка за грешки. И не, че няма да можете да ги откриете и коригирате, но ще се чувствате зле само поради факта, че сте ги допуснали.\nРеакциите ви днес ще са абсолютно точни, абсолютно основателни и… диаметрално противоположни. Както приятелите, така и конкурентите ви ще разберат какво е истинското ви отношение към тях. И ако първите ще получат помощ и усмивка, то вторите със сигурност ще се сблъскат с противодействието ви.\nНе променяйте начина си на работа, само защото някой не харесва методите ви. Проявете принципност към задълженията си и към правилата, които трябва да спазвате. Отстоявайте индивидуалността си без да прекрачвате границата на общия интерес.\nКонцентрацията няма да е от най-силните ви страни. Ще ви е трудно да отделите важното от маловажното и може да загубите доста време в дейности, които всъщност не са спешни. Адаптирайте действията си към тези на колегите. Ще ви послужат за ориентация.\nЩе постигнете много повече, ако си поставите по-високи изисквания. При това те да са към самите вас, а не към околните. Ако те грешат, оставете ги сами да оправят нещата. За тях ще е полезно, а на вас ще ви спести време.\nПроявете наблюдателност и мислете логично. Не е изключено да се натъкнете на различни затруднения и недоразумения. Избягвайте прибързаните реакции. Във възможностите ви е да оправите нещата, стига да овладеете емоциите.\nЦеленасочени сте и в състояние да вършите няколко неща едновременно. Нищо не би ви обезпокоило, стига да не се наложи да обсъждате теми от домашно-битов характер. Ако близките ви имат желание да направят някакви реконструкции у дома и не ви занимават с въпроса, оставете ги да се справят самостоятелно и не коментирайте слабостите им.\nЩе осъществите някои дребни победи днес, но трайни и с дългосрочно отражение. Ще са в няколко направления и ще имате добър повод както за радост, така и за гордост. Внимавайте с кого обсъждате постиженията си, не всички ще са така радостни като вас.\nСтруктурирайте стратегическите си планове. Формулирайте етапите на работа и обобщете ресурсното обезпечение. За сложните занимания е желателно да излезете от рутината. Старите схеми ще се окажат неприложими.\nзодии зодиак хороскоп дневен хороскоп 25 февруари